CELEX: 32006L0026
Language: mt
Date: 2006-03-02 00:00:00
Title: 2006/26/KE: Direttiva tal-Kummissjoni 2006/26/KE tat- 2 ta’ Marzu 2006 li temenda, għall-għanijiet ta' l-adattament għall-progress tekniku, id-Direttivi tal-Kunsill 74/151/KEE, 77/311/KEE, 78/933/KEE u 89/173/KEE dwar tratturi bir-roti għall-agrikoltura jew għall-foresterija Test b'rilevanza għaż-ŻEE.

28.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  211
               
            DIRETTIVA TAL-KUMMISSJONI 2006/26/KE
      tat-2 ta’ Marzu 2006
      li temenda, għall-għanijiet ta' l-adattament għall-progress tekniku, id-Direttivi tal-Kunsill 74/151/KEE, 77/311/KEE, 78/933/KEE u 89/173/KEE dwar tratturi bir-roti għall-agrikoltura jew għall-foresterija
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2003/37/KE tal-Parlament Ewropew u tal-Kunsill tas-26 ta' Mejju 2003 dwar l-approvazzjoni tat-tip ta' tratturi għall-agrikoltura jew għall-forestrija, il-karrijiet tagħhom u makkinarju li jinġibed li jista’ jinbidel, flimkien mas-sistemi tagħhom, il-komponenti u l-unitajiet separati teknici u li tħassar id-Direttiva 74/150/KEE (1) u partikolarment l-Artikolu 19(1) tagħha,
      Wara li kkunsidrat id-Direttiva tal-Kunsill 74/151/KEE ta' l-4 ta' Marzu 1974 dwar l-approssimazzjoni tal-liġijiet ta' l-Istati Membri dwar ċerti partijiet u karatteristiċi ta' tratturi bir-roti għall-agrikoltura jew għall-forestrija (2) u partikolarment l-Artikolu 4 tagħha,
      Wara li kkunsidrat id-Direttiva tal-Kunsill 77/311/KEE tad-29 ta' Marzu 1977 dwar l-approssimazzjoni tal-liġijiet ta' l-Istati Membri rigward il-livell ta' storbju kif jinstema' mis-sewwieq ta' tratturi bir-roti għall-agrikoltura jew għall-forestrija (3), u b'mod partikolari l-Artikolu 5 tagħha,
      Wara li kkunsidrat id-Direttiva tal-Kunsill 78/933/KEE tas-17 ta' Ottubru 1978 dwar l-approssimazzjoni tal-liġijiet ta' l-Istati Membri relatati ma' l-installazzjoni ta’ dawl u mezzi ta' sinjalizzazzjoni bid-dawl fuq tratturi bir-roti għall-agrikoltura u għall-forestrija (4), u b'mod partikolari l-Artikolu 5 tagħha,
      Wara li kkunsidrat id-Direttiva tal-Kunsill 89/173/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri dwar ċerti partijiet u karatteristiċi ta' tratturi bir-roti għall-agrikoltura jew għall-forestrija (5) u partikolarment l-Artikolu 9 tagħha,
      Billi:
      
                  (1)
               
               
                  Ir-rekwiżiti introdotti mid-Direttiva 74/151/KEE għall-piż mgħobbi u l-piż għall-fus massimu permissibbli jeħtieġu li jiġu adattati għal tratturi moderni, filwaqt li jitqies it-titjib fit-teknoloġija tat-tratturi fir-rigward taż-żieda fil-produttività kif ukoll is-sikurezza fuq il-post tax-xogħol.
               
            
                  (2)
               
               
                  Sabiex jiġi ffaċiltat l-operat globali ta' l-industrija Komunitarja, hu meħtieg li r-regolamenti tekniċi u standards Komunitarji jinġiebu f’konformità mar-regolamenti tekniċi u standards globali korrispondenti. Fir-rigward tal-limiti massimi stipulati fid-Direttiva 77/311/KEE għal-livell ta' storbju kif jinstema' mis-sewwieq ta' tratturi agrikoli jew forestali bir-roti, il-veloċità rikjesta mit-test stabbilità fl-Annessi I u II għal dik id-Direttiva għandha għalhekk tiġi armonizzata mal-veloċità rikjesta mit-test meħtieġa f'regolamenti tekniċi globali jew standards bħalma huma l-Kodiċi 5 ta' l-OECD u l-ISO 5131:1996 (6) Dan għandu jiffaċilita.
               
            
                  (3)
               
               
                  Huwa xieraq li r-rekwiżiti introdotti bid-Direttiva 78/933/KEE dwar l-installazzjoni ta’ dawl u mezzi ta' sinjalizzazzjoni bid-dawl fuq tratturi bir-roti għall-agrikoltura u għall-foresterija jiġu adattati għall-ħtiġiet tal-lum għal disinn aktar sempliċi u illuminazzjoni aħjar.
               
            
                  (4)
               
               
                  Ir-rekwiżiti stipulati fid-Direttiva 89/173/KEE dwar il-glazing u l-igganċjar ta' tratturi agrikoli u forestali bir-roti għandhom jinġiebu f'konformità ma' żviluppi teknoloġiċi ta' dan l-aħħar. Partikolarment, glazing tal-polikarbonat/plastik għandu jitħalla jintuża f'applikazzjonijiet li mhumiex marbuta ma' windskrins sabiex tittejjeb il-protezzjoni ta' l-okkupanti fl-eventwalità li ż-żona tal-kabina tas-sewwieq tiġi ppenetrata minn xi oġġett/i. Ir-rekwiżiti marbuta ma' gganċjar mekkaniku għandhom jinġiebu f'konformità ma' l-istandard ISO 6489 - 1. Barra minhekk, sabiex jitnaqqsu n-numru u s-serjetà ta' l-aċċidenti u tissaħħaħ is-sikurezza fuq il-post tax-xogħol, huwa xieraq illi mhux biss jiġu stabbiliti dispożizzjonijiet addizzjonali dwar uċuħ jaħarqu, iżda li jiġu stabbilti wkoll miżuri dwar għotjien għat-terminali tal-batteriji, kif ukoll miżuri maghmula biex jiġi evitat ħall bla ħsieb.
               
            
                  (5)
               
               
                  Id-Direttivi 74/151/KEE, 77/311/KEE, 78/933/KEE u 89/173/KEE għandhom għalhekk jiġu emendati kif xieraq.
               
            
                  (6)
               
               
                  Il-miżuri previsti f'din id-Deċiżjoni huma fi qbil ma' l-opinjoni tal-Kumitat stabbilit skond l-Artikolu 20(1) tad-Direttiva 2003/37/KE,
               
            ADOTTAT DIN ID-DIRETTIVA:
      Artikolu 1
      Emenda għad-Direttiva 74/151/KEE
      Id-Direttiva 74/151/KEE hija emendata kif indikat fl-Anness I ta' din id-Direttiva.
      Artikolu 2
      Emenda għad-Direttiva 77/311/KEE
      Id-Direttiva 77/311/KEE hija emendata skond l-Anness II ta' din id-Direttiva.
      Artikolu 3
      Emenda għad-Direttiva 78/933/KEE
      Id-Direttiva 78/933/KEE hija emendata skond l-Anness III ta' din id-Direttiva.
      Artikolu 4
      Emenda għad-Direttiva 89/173/KEE
      Id-Direttiva 89/173/KEE hija emendata skond l-Anness IV ta' din id-Direttiva.
      Artikolu 5
      Dispożizzjonijiet tranżitorji
      1.   B'effett mill-1 ta' Jannar 2007, fir-rigward ta' vetturi li huma konformi mar-rekwiżiti stipulati rispettivament fid-Direttivi 74/151/KEE, 78/933/KEE, u 77/311/KEE u 89/173/KEE kif emendati b'din id-Direttiva, l-Istati Membri m'għandhomx, għal raġunijiet marbuta mas-suġġett tad-Direttiva kkonċernata:
      
                  (a)
               
               
                  jirrifjutaw li jagħtu l-approvazzjoni tat-tip KE jew li jagħtu l-approvazzjoni tat-tip nazzjonali;
               
            
                  (b)
               
               
                  jipprojbixxu r-reġistrazzjoni, il-bejgħ jew id-dħul fis-servizz tat-tali vetturi,
               
            2.   B'effett mill-1 ta' Lulju 2007, fir-rigward ta' vetturi li m'humiex konformi mar-rekwiżiti stipulati rispettivament fid-Direttivi 74/151/KEE, 78/933/KEE, u 77/311/KEE u 89/173/KEE kif emendati b'din id-Direttiva, u għal raġunijiet marbuta mas-suġġett tad-Direttiva kkonċernata, l-Istati Membri:
      
                  (a)
               
               
                  m'għandhomx jibqgħu joħorġu l-approvazzjoni tat-tip KE,
               
            
                  (b)
               
               
                  jistgħu jirrifjutaw li joħorġu approvazzjoni tat-tip nazzjonali.
               
            3.   B'effett mill-1 ta' Lulju 2009, fir-rigward ta' vetturi li m'humiex konformi mar-rekwiżiti stipulati rispettivament fid-Direttivi 74/151/KEE, 78/933/KEE, u 77/311/KEE u 89/173/KEE kif emendati b'din id-Direttiva, u għal raġunijiet marbuta mas-suġġett tad-Direttiva kkonċernata, l-Istati Membri:
      
                  (a)
               
               
                  għandhom iqisu ċertifikati ta' konformità li jakkumpanjaw vetturi ġodda skond id-dispożizzjonijiet tad-Direttiva 2003/37/KE bħala mhux aktar validi għall-iskopijiet ta' l-artikolu 7(1),
               
            
                  (b)
               
               
                  jistgħu jirrifjutaw ir-reġistrazzjoni, il-bejgħ jew id-dħul fis-servizz ta' dawk il-vetturi ġodda.
               
            Artikolu 6
      Traspożizzjoni
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard mill-31 ta' Diċembru 2006. Huma għandhom jgħaddu t-test ta' dawk id-dispożizzjonijiet lill-Kummissjoni minnufih, kif ukoll tabella ta' korrelazzjoni bejn dawk id-dispożizzjonijiet u din id-Direttiva.
      Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mill-imsemmija referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
      2.   L-Istati Membri għandhom jgħaddu lill-Kummissjoni t-test tad-disposizzjonijiet ewlenin tal-liġi nazzjonali li huma jadottaw fil-kamp kopert minn din id-Direttiva.
      Artikolu 7
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 8
      Destinatarji
      Din id-Direttiva hija indirizzata lill-Istati Membri.
      
         Magħmul fi Brussell, nhar it-2 ta’ Marzu 2006.
         
            
               Għall-Kummissjoni
            
            Gunter VERHEUGEN
            
               Membru tal-Kummissjoni
            
         
      
      
         (1)  ĠU L 171, tad-9.7.2003, p. 1. Direttiva kif emendata l-aħħar bid-Direttiva tal-Kummissjoni 2005/67/KE (ĠU L 273, 19.10.2005, p. 17).
      
         (2)  ĠU L 84, tat-28.3.1974, p. 25. Id-Direttiva kif emendata l-aħħar bid-Direttiva tal-Kummissjoni 1998/38/KE (ĠU L 170, 16.6.1998, p. 13).
      
         (3)  ĠU L 105, tat-28.4.1977, p. 1. Direttiva kif emendata l-aħħar bid-Direttiva 97/54/KE tal-Parlament Ewropew u tal-Kunsill (ĠU L 277, 10.10.1997, p. 24).
      
         (4)  ĠU L 325, ta' l-20.11.1978, p. 16. Id-Direttiva kif emendata l-aħħar bid-Direttiva tal-Kummissjoni 1999/56/KE (ĠU L 146, tal-11.6.1999, p. 31).
      
         (5)  ĠU L 67, ta' l-10.3.1989, p. 1. Id-Direttiva kif emendata l-aħħar bl-Att ta' Adeżjoni ta' l-2003.
      
         (6)  Dawn id-dokumenti jistgħu jinsabu wkoll fil-paġni web http://www.oecd.org/dataoecd/35/19/34733683.PDF u http://www.iso.org/iso/en/CatalogueDetailPage. CatalogueDetail? CSNUMBER =20842 & ICS1=17 & ICS2=140 & ICS3=20.
      
         ANNESS I
         Fl-Anness I għad-Direttiva 74/151/KEE, punt 1.2 jinbidel b'dan li ġej:
         
            
                        “1.2
                     
                     
                        il-piż mgħobbi massimu permissibbli u l-piż massimu permissibbli għal kull fus i skond il-kategorija tal-vettura ma jeċċedix iċ-ċifri li jinsabu fit-Tabella 1.
                        Tabella 1
                        Il-Piż Mgħobbi Massimu Permissibbli u l-Piż Massimu Permissibbli għal kull Fus Skond il-Kategorija tal-Vettura
                        
                                    Kategorija tal-Vettura
                                 
                                 
                                    Numru ta' Fusien
                                 
                                 
                                    Piż Massimu Permissibbli
                                    [t]
                                 
                                 
                                    Piż Massimu Permissibbli għal kull Fus
                                 
                              
                                    Fus Attiv (Driven)
                                    [t]
                                 
                                 
                                    Fus Passiv (non-driven)
                                    [t]
                                 
                              
                                    T1, T2, T4.1
                                 
                                 
                                    2 
                                 
                                 
                                    18 (mgħobbi)
                                 
                                 
                                    11,5 
                                 
                                 
                                    10 
                                 
                              
                                    3 
                                 
                                 
                                    24 (mgħobbi)
                                 
                                 
                                    11,5 
                                 
                                 
                                    10 
                                 
                              
                                    T3
                                 
                                 
                                    2, 3
                                 
                                 
                                    0,6 (mhux mgħobbi)
                                 
                                 
                                    
                                        (1)
                                    
                                 
                                 
                                    
                                        (1)
                                    
                                 
                              
                                    T4.3
                                 
                                 
                                    2, 3, 4
                                 
                                 
                                    10 (mgħobbi)
                                 
                                 
                                    
                                        (1)
                                    
                                 
                                 
                                    
                                        (1)
                                    
                                 
                              
                  
         
            (1)  Mhuwiex meħtieġ li jiġi stabbilit massimu għall-fusien għall-kategoriji ta' vetturi T3 u T4.3, għaliex diġà għandhom limitazzjonijiet inerenti fuq il-piż mgħobbi/mhux mgħobbi massimu permissibbli.”
      
      
         ANNESS II
         Id-Direttiva 77/311/KEE hi emendata kif ġej:
         
                     (1)
                  
                  
                     L-Anness I huwa emendat kif ġej:
                     
                                 (i)
                              
                              
                                 fil-punt 3.2.2, “7,25 km/h” jinbidel b' “7,5 km/h”;
                              
                           
                                 (ii)
                              
                              
                                 fil-punt 3.3.1, “7,25 km/h” jinbidel b' “7,5 km/h”;
                              
                           
               
                     (2)
                  
                  
                     Fil-punt 3.2.3 ta' l-Anness II, “7,25 km/h” jinbidel b' “7,5 km/h”;
                  
               
      
         ANNESS III
         Fid-Direttiva 78/933/KEE, l-Anness I huwa emendat kif ġej:
         
                     (1)
                  
                  
                     Fil-punt 4.5.1, il-frażi li ġejja tiżdied:
                     “Fanali addizzjonali għall-indikazzjoni tad-direzzjoni mhumiex mandatorji.”
                  
               
                     (2)
                  
                  
                     il-punt 4.5.4.2 jinbidel b'dan li ġej:
                     
                                 “4.5.4.2
                              
                              
                                 Tul:
                                 'Il fuq mill-art
                                 
                                             —
                                          
                                          
                                             Mhux anqas minn 500 mm għal fanali għall-indikazzjoni tad-direzzjoni fil-kategorija 5,
                                          
                                       
                                             —
                                          
                                          
                                             mhux anqas minn 400 mm għal fanali għall-indikazzjoni tad-direzzjoni fil-kategoriji 1 u 2,
                                          
                                       
                                             —
                                          
                                          
                                             mhux aktar minn 1 900 mm għall-kategoriji kollha,
                                             Jekk l-istruttura tat-trattur hija b'tali mod li din iċ-ċifra massima ma tistax tinżamm, l-għola punt fuq il-parti li tixgħel tista' tkun sa 2 300 mm għal fanali li jindikaw id-direzzjoni fil-kategorija 5, għal dawk fil-kategoriji 1 u 2 ta' l-arranġament A, għal dawk fil-kategorija 1 u 2 ta' l-arranġament B u għal dawk fil-kategorija 1 u 2 ta' l-arranġament D; tista' tkun sa 2 100 mm għal dawk fil-kategoriji 1 u 2 ta' arranġamenti oħra.
                                          
                                       
                                             —
                                          
                                          
                                             sa 4 000 mm għal fanali mhux mandatorji għall-indikazzjoni tad-direzzjoni.”
                                          
                                       
                           
               
                     (3)
                  
                  
                     Fil-punt 4.7.4.2, iċ-ċifra “2 100 mm” tinbidel b' “2 300 mm”.
                  
               
                     (4)
                  
                  
                     Fil-punt 4.10.4.2, iċ-ċifra “2 100 mm” tinbidel biċ-ċifra “2 300 mm”.
                  
               
                     (5)
                  
                  
                     Fil-punt 4.14.5.2.2, iċ-ċifra “2 100 mm” tinbidel biċ-ċifra “2 300 mm”.
                  
               
                     (6)
                  
                  
                     Il-punt 4.15.7, jinbidel b’dan li ġej.
                     
                                 “4.15.7
                              
                              
                                 Jistgħu ‘jinġabru fi grupp’”
                              
                           
               
      
         ANNESS IV
         Id-Direttiva 89/173/KEE hi emendata kif ġej:
         
                     (1)
                  
                  
                     L-Anness II huwa emendat kifġej:
                     
                                 (a)
                              
                              
                                 Fil-punt 2.2, il-punti li ġejjin jiżdiedu:
                                 
                                             “2.2.6
                                          
                                          
                                             ‘Operat normali’ jfisser l-użu tat-trattur għall-iskopijiet maħsuba mill-manifattur u minn operatur li u midħla tal-karatteristiċi tat-trattur u li hu konformi ma' l-informazzjoni għall-operat, is-servizz u prassi sikuri, kif speċifikati mill-manifattur fil-manwal ta' l-operat u mis-sinjali fuq it-trakter.
                                          
                                       
                                             2.2.7
                                          
                                          
                                             ‘Kuntatt bla ħsieb’ ifisser kuntatt mhux ippjanat bejn persuna u post perikoluż li jirriżulta minn azzjoni ta' persuna waqt l-operat u s-servizz normali tat-trattur.”
                                          
                                       
                           
                                 (b)
                              
                              
                                 Fil-punt 2.3.2, il-punti li ġejjin jiżdiedu:
                                 
                                             “2.3.2.16
                                          
                                          
                                             uċuh jaħarqu
                                             Uċuħ jaħarqu li jistgħu jintlaħqu mill-operatur waqt l-operat normali tat-trattur għandhom jitgħattew jew jiġu insulati. Dan japplika għal uċuħ jaħarqu li huma viċin għal turġien, poġġamani, mqabad u partijiet integrali tat-trattur li jintużaw bħala mezz sabiex l-utent jitla' fuq it-trattur u li jistgħu jintmessu bla ħsieb.
                                          
                                       
                                             2.3.2.17
                                          
                                          
                                             Għatu għat-terminali tal-batteriji
                                             terminali mhux ertjati għandhom jiġu protetti minn xorts elettriċi involontarji.”
                                          
                                       
                           
               
                     (2)
                  
                  
                     Fil-punt 1 ta' l-Anness IIIA, il-punt li ġej huwa miżjud:
                     
                                 “1.1.3
                              
                              
                                 
                                    Glazing ta' plastik riġidu huwa permess għal applikazzjonijiet li mhumiex marbuta mal-windskrin kif approvati fid-Direttiva tal-Kunsill 92/22/KEE (*) jew fir-Regolament NU-ECE nru 43, l-Anness 14.
                              
                           
                        (*)  ĠU L 129, ta' l-14.5.1992, p. 11.”"
						
                  
               
                     (3)
                  
                  
                     L-Anness IV huwa emendat kif ġej:
                     
                                 (a)
                              
                              
                                 Fil-punt 1.1, it-tieni inċiż jinbidel b'dan li ġej:
                                 
                                             “—
                                          
                                          
                                             ganċ għall-irmonk (ara l-Figura 1 – ‘Dimensjonijiet tal-Ganċ ta' rbit’ f'ISO 6489-1:2001),”
                                          
                                       
                           
                                 (b)
                              
                              
                                 F’taqsima 2il-punt 2.9 li ġej hu miżjud:
                                 
                                             “2.9
                                          
                                          
                                             Sabiex ma jinħallx bla ħsieb mill-anella ta' l-irbit, id-distanza massima bejn il-ponta tal-ganċ ta' l-irmonk u l-irbit (tagħmir ta' rbit) m'għandhiex teċċedi 10 mm fit-tagħbija massima tad-disinn.”
                                          
                                       
                           
                                 (c)
                              
                              
                                 Fl-Appendiċi 1 “Figura 3” u t-test relatat jitħassru.